Żmien afirax u qalil, waħxi u tal-biża', mgħar'rar fi xmajjar ta' nirien u dmija, tak il-bewsa tal-ħajja. Iżd'int, ibni, tibżax: ruħ imbikkija il-lum, għada ferħana. Bejn twelidek u l-milja ta' dil-ġrajja hemm rabta hekk sħiffia u kbira li biss jifhimha min hu wild il-għana u għandu qalbu bgħid mid-dinja rsira. Twelidtli, Herman, fi żmien l-eqqel gwerra li qatt ġarrbet il-ġnus. Sbejħa u ħanina, iżda, kienet għalik ix-xemx t'Awissu fi sbiħ it-tlieta-w-għoxrin jim : irżina fawret il-ħajja fik, għajnejk imtlew bid-dija, qalbek ħabbtet qawwija, feriru idejk u riġlejk, u gwerra oħra mostura bdiet għalik. Għandek, ibni, quddiemek triq bil-wisq iebsa u twila x'timxi w itterraq sa ia jasal tmiemek. La tkunx ġifa u beżgħan; kun qlubi: u l-ħila ma tonqsok qatt; ta' tlugħek tiqafx fin-nofs, għax terġa' f'qiegħek; lura m'għandek għax tħares qatt: qalbek u ruħek żommhom f'għajnejk miġbura dejjem mitfugħa 'l fuq. Inkella ma tirbaħx: u tgħix imjassar u mżeblaħ u misħuq taħt għarqub il-qawwiet tad-dlam u d-dnewwa; u ma ssib qatt id-dawl tal-liaqq u s-sewwa; u għomrok jisfa' qabar ħajtek mejta; u ktieb ir-rebħ u l-ħelsien tiegħek, ibni, jibqa' għal dejjem mitbuq. Alla, Dinek u Lsienek qis li jkunu s-sisien sħaħ tal-maqdes ta' ruħek, ta' qalbek u ta' moħħok: għal dawn ma jista' Ħadd, anqas iż-żmien. Ħobbhom, għożżhom u qimhom għax fihom hemm kull barka u kull sliem. Ħallihom 'l egħdewwa kontrihom jitqabdu kemm jifilħu u mingħajr tmiem… Jasal fl-aħħar il-ħin li int tissielet magħhom u tirbaħihom u titfagħhom f'qiegħ id-degħbien tal-mewt tal-minsijin. Ftakar, ibni maħhub, ftakar li jismek Gwerrier tal-Paċil Sehmek mela t-taqbid; dmirek rebħa ta' sliema 1 Ħajjet il-ġens tal-bniedem mhix Ħlief silta dejjiema, B'Alla tiegħek dejjem miegħiek, tqabad u ssielet mingħajr biża' w irbaħ: todd lil Pajjiżek i-hena, ir-riżq u l-ġid.